**Ministru kabineta rīkojuma projekta**

**“Par starptautisko militāro mācību norises nodrošināšanu Latvijas teritorijā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  1. Deklarācijas par Māra Kučinska vadītā Ministru kabineta iecerēto darbību”, 79.punktā noteiktais mērķis: “Līdzdarbosimies NATO kolektīvās aizsardzības sistēmas stiprināšanas pasākumos, nodrošinot uzņemošās valsts atbalstu sabiedroto spēku klātbūtnei Latvijas teritorijā, paplašinot sabiedroto spēku uzņemšanai nepieciešamo infrastruktūru un apmācības iespējas, kā arī piedaloties starptautiskajās mācībās, misijās un operācijās” un 82.punktā noteiktais mērķis: “Stiprinot Eiropas un NATO Ziemeļaustrumu reģiona drošību, veicināsim NATO sabiedroto ilgtermiņa klātbūtnes nodrošināšanu Baltijā”.2. Saeimā pieņemtais 2006.gada 12.oktobra likums „Par Saprašanās memorandu starp Latvijas Republikas valdību un Sabiedroto spēku augstāko virspavēlniecību Eiropā un Sabiedroto spēku augstākās virspavēlniecības transformācijas komandiera štābu par uzņemošās valsts atbalsta sniegšanu Ziemeļatlantijas līguma organizācijas operāciju/mācību īstenošanai”.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Drošības un ģeopolitiskās situācijas izmaiņas Eiropā ir ietekmējušas aizsardzības politikas veidošanu Latvijā. Pieaugusi nepieciešamība pēc reģionālām NATO aktivitātēm, tai skaitā, sabiedroto spēku izvietošanas Alianses dalībvalstīs un regulārām NATO līmeņa mācībām visās dalībvalstīs. Līdz ar to, šobrīd jautājums par uzņemošās valsts atbalsta sniegšanu un saņemšanu, Latvijai ir kļuvis īpaši aktuāls.Sabiedroto klātbūtnes nodrošināšanu NATO mācību/operāciju utt. laikā cita starpā Latvijas teritorijā nosaka Saeimā 2006.gada 12.oktobrī ratificētā vienošanās „Saprašanās memorands starp Latvijas Republikas valdību un Sabiedroto spēku augstāko virspavēlniecību Eiropā (SHAPE) un Sabiedroto spēku augstākās virspavēlniecības transformācijas komandiera štābu (HQ SACT) par uzņemošās valsts atbalsta sniegšanu Ziemeļatlantijas līguma organizācijas operāciju/mācību īstenošanai” (turpmāk – Saprašanās Memorands), kas ir jumta vienošanās un ietvars uzņemošās valsts atbalsta nodrošināšanai NATO ietvaros. Likuma 2.pants nosaka Memorandā paredzēto saistību izpildi koordinē Aizsardzības ministrija. Saprašanās memorands nosaka vienotu kārtību uzņemošās valsts atbalsta sniegšanai, ņemot par pamatu tā 4.pantā iekļautos atsauces dokumentus. Balstoties uz Saprašanās memoranda 5.panta 1.daļas b.apakšpunktu, nodrošinot starptautiskās mācības tiek izmantoti uzņemošās dalībvalsts finanšu resursi. Pēc mācībām šos finanšu resursus iesaistītās dalībvalstis sedz, balstoties uz savstarpējo vienošanos “Statement of requirement” ievērojot Saprašanās memoranda 5. un 6.panta nosacījumus. Lai nodrošinātu, ka, maksājuma ietvaros saņemtie dalības maksājumu finanšu resursi, tiek novirzīti atbilstoši maksājuma mērķim, šie finanšu resursi jānovirza starptautisko militāro mācību organizēšanai Latvijas teritorijā. NATO kolektīvās aizsardzības sistēmas stiprināšana Eiropas Ziemeļaustrumos tiek realizēta, aktīvi iesaistoties ne tikai NATO dalībvalstīm, bet arī partnervalstīm, ar kurām reģiona ietvaros Latvija aktīvi cenšas paplašināt sadarbību aizsardzības jautājumos. Starptautiskās militārās mācības ir viens no aktīvajiem NATO valstu, t.sk. Latvijas un NATO partnervalstu sadarbības formātiem.Ar MK rīkojumu Latvija neuzņemas jaunas saistības, bet nodrošina Ziemeļatlantijas līguma 3.pantā uzņemto saistību – pēc iespējas efektīvāk pildīt līguma mērķus ar pašu centieniem un savstarpējo palīdzību uzturēt un attīstīt savas individuālās un kolektīvās spējas – izpildi. Attiecīgi šis MK rīkojums dod iespēju efektīvāk organizēt Latvijas teritorijā notiekošo starptautisko mācību finanšu resursu apriti, izlietojumu un kontroli. |
| 3. | Projekta izstrādē iesaistītas institūcijas  | Projektu izstrādāja Latvijas Republikas Aizsardzības ministrija. |
| 4. | Cita informācija | Jaunas saistības Latvijas Republikai šis projekts nerada. Saistību izpildi Aizsardzības ministrija nodrošinās atbilstoši tai piešķirtajiem budžeta līdzekļiem, tādejādi nodrošinot efektīvu finanšu resursu kontroli un izlietojumu. Nepieciešamie finanšu resursi ir ieplānoti Aizsardzības ministrijas budžeta ieņēmumu un izdevumu sadaļā, bet līdz šim nav noteikts konkrēts izlietojuma mērķis – līdzekļu novirzīšana starptautisko militāro mācību Latvijas teritorijā organizēšanas izdevumu segšanai. Starptautisko militāro mācību faktiskie izdevumi tiek noteikti katrā gadījumā individuāli, balstoties uz katru starptautisko mācību noslēgto vienošanos “Statement of requirement”, kurā tiek atrunāti pusēm saistošie starptautisko mācību izdevumi saskaņā ar NATO noteikto kārtību par starptautisko mācību nodrošināšanu.Aizsardzības ministrija normatīvā akta izpildi 2016.gadā īstenos atbilstoši likumā “Par valsts budžetu 2016.gadam” Aizsardzības ministrijas budžeta programmas 22.00.00 „Nacionālie bruņotie spēki” apakšprogrammā 22.12.00 „Nacionālo bruņoto spēku uzturēšana” plānotājiem pašu ieņēmumiem un izdevumiem precēm un pakalpojumiem 500 000 EUR apmērā. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Nav.  |
| 2. | Citas starptautiskās saistības | Tiks izpildītas Ziemeļatlantijas līgumā un saistošajos NATO dokumentos, tai skaitā, Saprašanās Memorandā noteiktās saistības. |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Aizsardzības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav.  |

Anotācijas II, III, IV un VI sadaļa – nav attiecināms.

Aizsardzības ministrs R.Bergmanis

Vīza: Valsts sekretārs J.Garisons

14.03.2016 13:41

704

A.Aišpure

67335297

agnese.aispure@mod.gov.lv

A.Ķemme

67335247

Anda.kemme@mod.gov.lv